Title: ประกาศคณะกรรมการควบคุมการขนส่งทางบกประจำจังหวัดชุมพร ฉบับที่ 66 (พ.ศ. 2561) เรื่อง ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 4 จังหวัดชุมพร สายที่ 8356 ชุมพร – สะพลี – ปะทิว เป็น ชุมพร – ปะทิว – ท่าอากาศยานชุมพร

ประกาศคณะกรรมการควบคุมการขนส่งทางบกประจำจังหวัดชุมพร
ฉบับที่ ๖๖
(พ.ศ. ๒๕๖๑)
เรื่อง
ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด ๔
จังหวัดชุมพร สายที่ ๘๓๕๖ ชุมพร  สะพลี  ปะทิว
เป็น ชุมพร 
ปะทิว  ท่าอากาศยานชุมพร[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดชุมพร
ฉบับที่ ๓๒ (พ.ศ. ๒๕๔๑) ลงวันที่ ๒๐ มีนาคม ๒๕๔๑
กำหนดเส้นทางสำหรับการขนส่งประจำทางด้วยรถโดยสาร หมวด ๔ จังหวัดชุมพร
สายที่ ๘๓๕๖ ชุมพร  สะพลี  ปะทิว ขึ้นนั้น

คณะกรรมการควบคุมการขนส่งทางบกประจำจังหวัดชุมพร
ได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดชุมพร ในการประชุมครั้งที่
๒/๒๕๖๐ เมื่อวันที่ ๖ พฤศจิกายน ๒๕๖๐
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๑/๒๕๖๑
เมื่อวันที่ ๓๐ มกราคม ๒๕๖๑ จึงให้ปรับปรุงรายละเอียดเส้นทางสำหรับ
การขนส่งประจำทางด้วยรถโดยสาร หมวด ๔ จังหวัดชุมพร สายที่ ๘๓๕๖ ชุมพร  สะพลี 
ปะทิว เป็น ชุมพร  ปะทิว  ท่าอากาศยานชุมพร โดยให้ใช้รายละเอียดเส้นทาง
ดังต่อไปนี้ คือ

สายที่
๘๓๕๖ ชุมพร  ปะทิว  ท่าอากาศยานชุมพร

เริ่มต้นจากสถานที่จอดรถโดยสารประจำทางจังหวัดชุมพร
ไปตามถนนศาลาแดง ผ่านสถานีตำรวจภูธรเมืองชุมพร ไปตามทางหลวงชนบทหมายเลข ชพ. ๕๐๕๖
ผ่านศูนย์ราชการจังหวัดชุมพร
ไปตามทางหลวงแผ่นดินหมายเลข ๓๑๘๐ ผ่านแยกนาชะอัง วิทยาลัยเทคนิคชุมพร สะพลี ถึงแยกต้นมะขาม
แยกขวาไปตามทางหลวงแผ่นดินหมายเลข ๓๒๐๑ ผ่านบ้านทุ่งแหลมยาง ถึงแยกดอนตะเคียน
แยกซ้ายไปตามทางหลวงแผ่นดินหมายเลข ๓๒๐๑ ถึงแยกวัดเขาเจดีย์
แยกซ้ายไปตามถนนเจริญรัตน์ ผ่านที่ว่าการอำเภอปะทิว ถึงสถานีรถไฟปะทิว
ย้อนกลับตามเส้นทางเดิม ถึงแยกวัดเขาเจดีย์ ไปตามถนนท้องถิ่นหมายเลข ชพ. ๒๐๐๓
(บ้านทองหลาง  บ้านบางจาก) ผ่านบ้านชุมโค แยกซ้ายไปตามถนนภายในท่าอากาศยาน
ไปสุดเส้นทาง ณ สถานที่จอดรถโดยสารประจำทางบริเวณท่าอากาศยานชุมพร

ประกาศ ณ วันที่ ๕ มีนาคม พ.ศ.
๒๕๖๑
ณรงค์  พลละเอียด
ผู้ว่าราชการจังหวัดชุมพร
ประธานกรรมการควบคุมการขนส่งทางบกประจำจังหวัดชุมพร

[เอกสารแนบท้าย]

๑. บัญชีประกาศคณะกรรมการควบคุมการขนส่งทางบกประจำจังหวัดชุมพร
เรื่อง ปรับปรุงเส้นทาง

(ดูข้อมูลจากภาพกฎหมาย)

ปวันวิทย์/จัดทำ
๑
มิถุนายน ๒๕๖๑

[๑]
ราชกิจจานุเบกษา เล่ม ๑๓๕/ตอน ๓๑ ง/หน้า ๒๕/๒๖ เมษายน ๒๕๖๑